Hermine Lecomte du Nouÿ
Hermine-Augustine-Eugénie Lecomte du Nouÿ, (Pariz, 10 a viz Meurzh 1854 – Pariz, 18 a viz Even 1915) a oa ur skrivagnerez c'hall. Brudet eo he darempred gant Guy de Maupassant.

Hermine Oudinot e oa hec'h anv plac'h yaouank, merc'h e oa d'al livour war gwer Eugène Oudinot. He c'hoar, Camille Oudinot, a voe romantourez.

En 1876 e timezas Hermine da André Lecomte du Nouÿ, tisavour gall. Ur mab o doe, Pierre Lecomte du Nouÿ, matematikour, fizikour, ha prederour. 
En 1896 ec'h embannas ur romant, anvet Amitié amoureuse, a voe brudet-kaer. Peuvuiañ e sine hec'h oberoù gant an anv-pluenn « Pierre Guérande » er gelaouenn Vie heureuse. 
Saloñs a zalc'he er gêr ha di e terede ar skrivagnerien diouzh ar c'hiz.

Afer ar falslizhiri
E-pad bloavezhioù eo bet liammet anv Guy de Maupassant ha hini Hermine (anvet « Madame X »), en un embann-lizhiri. Kroget e voe an afer d'ar 25 a viz Here 1912 pa voe embannet ar pennad « Guy de Maupassant intime (notes d'une amie) » sinet « Madame X », er gelaouenn La Grande Revue ma kaved paket ennañ ul lizher diwar zorn Maupassant. Hag en 1913 adarre e voe embannet daou lizher all, d'ar 25 a viz Meurzh 1913 ha d'an 10 a viz Ebrel 1913.

Er bloavezhioù 1990, setu ur c'hlasker da gavout ne oa ar « Madame X » nemet Adrien Le Corbeau (a gemere ivez anvioù-pluenn all: Adrian Corbul pe Radu Baltag), alias Claude Rodolphe Bernhaut, ur mignon d'ar barzh roumanek Victor Eftimiu (1889 – 1972). Hennezh, er gelaouenn roumanek Dimineata, d'ar 17 a viz Mezheven 1932, a ziskulias ar farsadenn, hag a anzavas e oa ivez ur raktres oberennoù diwar-zorn ur mab bastard da Maupassant ».

Ar « falslizhiri », a voe tennet eus adembannadur an dastumad Pléiade.

Oberennoù 
 L'Erreur d'aimer (1893) (rakskrid gant Marcel Prévost)
 Steeple-chase, scènes de la vie mondaine en un acte, 1896, pezh-c'hoari (kenskrivet gant Suzanne Reichenberg)
 Amitié  amoureuse 1896 Calmann-Lévy. Adembannet e 2013. 
 Désobéissance criminelle 1899 Hachette
 L'amour est mon péché 1899 Calmann Lévy
 Le Doute plus fort que l'amour 1900 Calmann Lévy
 Mater dolorosa 1901 (kenskrivet gant Maurice de Waleffe) Calmann Lévy
 Maudit soit l'amour 1901 (kenskrivet gant Maurice de Waleffe) Calmann Lévy
 Hésitation sentimentale 1902 Calmann Lévy
 En regardant passer la vie 1903 (kenskrivet gant Henri Amic) Paul Ollendorff
 La Joie d'aimer 1904 (kenskrivet gant Henri Amic) Calmann Lévy
 Les serments ont des ailes 1904(kenskrivet gant Henri Amic) Calmann Lévy
 Jours passés 1908 (kenskrivet gant Henri Amic)
 L'amour guette 1908 (kenskrivet gant Jean de Fossendal)
 La Route interrompue 1910 (kendroet gant B. Mayra) Pierre Lafitte

Notennoù

Pennad kar
Hermine

Skrivagnerezed Bro-C'hall
Skrivagnerezed gallek
Ganedigezhioù 1854
Marvioù 1915